section_heading: Obnova kraljevske vlasti u Ugarskoj i Hrvatskoj
paragraph_text: Situacija u Hrvatskoj bila je još lošija po Karla, jer tamo nije nikad uspio u potpunosti utvrditi svoju vlast. Na sjeveru (u Slavoniji) morao je pokoriti moćne Baboniće i Gisingovce, dok mu je širenju kraljevske vlasti u središnjoj Hrvatskoj, smetao moćni hrvatski ban Pavao I. Šubić Bribirski († 1312.), koji je u nasljednoj vlasti imao čitavo hrvatsko kraljevstvo, a od 1299. godine bio je još i "gospodar Bosne" (dominus Bosnae) te vladar Zahumlja. Njega je na banskom položaju naslijedio sin, Mladen II. Šubić Bribirski (1312. – 1322.) koji nije uspio održati moć roda knezova Bribirskih, te je poražen od strane kraljevih snaga u bici kod Blizne 1322. godine. Karlo I. tim događajem nije uspio uspostaviti kraljevsku vlast nad Hrvatskom, jer se kao vođa pobune nametnuo moćni vojvoda Nelipac II. Nelipčić, kojeg kralj Karlo I. nije uspio podvrgnuti svojoj vlasti do kraja svoga života.<ref>Šišić, Ferdo, Povijest Hrvata, Pregled povijesti hrvatskog naroda 600.-1526., prvi dio, str. 214.